

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.8 | 2024. gada 30. maijā |

**6.**

# Par Ogres novada pašvaldības projekta „Skolas ielas (posmā no Pirts ielas līdz Jaunogres prospektam), Ogrē pārbūve uzņēmējdarbības veicināšanai” īstenošanu un finansējumu

Noklausoties Ogres novada pašvaldības projektu vadītāja Edgara Pārpuča sniegto informāciju par Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma "Infrastruktūra uzņēmējdarbības atbalstam" projektu izsludināto projektu iesniegšanas konkursu un projekta “Skolas ielas (posmā no Pirts ielas līdz Jaunogres prospektam), Ogrē pārbūve uzņēmējdarbības veicināšanai” iesniegumu, kura ietvaros tiek plānota Skolas ielas, Ogrē no Pirts ielas līdz Jaunogres prospektam pārbūve ar kopējām izmaksām **2 421 976,72 EUR** (divi miljoni četri simti divdesmit viens tūkstotis deviņi simti septiņdesmit seši *euro* un 72 centi) apmērā un pamatojoties uz Ministru kabineta 2024. gada 16. janvāra noteikumu Nr. 55 “Eiropas Savienības kohēzijas politikas programmas 2021.– 2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma "Infrastruktūra uzņēmējdarbības atbalstam" īstenošanas noteikumi” un saskaņā ar Pašvaldības likuma 4. panta pirmās daļas 3. un 12. punktu, kā arī Likuma par budžetu un finanšu vadību 45. pantu, likuma „Par pašvaldību budžetiem” 22. pantu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. Apstiprināt dalību projekta “Skolas ielas (posmā no Pirts ielas līdz Jaunogres prospektam), Ogrē pārbūve uzņēmējdarbības veicināšanai” iesniegumu atlases kārtas konkursā un projekta apstiprināšanas gadījumā uzņemties saistības projekta ietvaros.
2. Projekta apstiprināšanas gadījumā šim mērķim nepieciešamais finansējums ir **2 421 976,72 EUR** (divi miljoni četri simti divdesmit viens tūkstotis deviņi simti septiņdesmit seši *euro* un 72 centi), kas sastāv no:
	1. Eiropas Reģionālās attīstības fonda finansējuma attiecināmo izmaksu segšanai **2 058 680,21 EUR** (divi miljoni piecdesmit astoņi tūkstoši seši simti astoņdesmit *euro* un 21 cents) apmērā;
	2. Projekta iesniedzēja nacionālā publiskā finansējuma attiecināmo izmaksu segšanai **363 296,51 EUR** (trīs simti sešdesmit trīs tūkstoši divi simti deviņdesmit seši *euro* un 51 cents) apmērā.
3. Projekta apstiprināšanas gadījumā Ogres novada pašvaldībai nodrošināt pašvaldības līdzfinansējumu un daļēju priekšfinasējumu, ņemot aizņēmumu no Valsts kases līdz 1 392 636,62 EUR (viens miljons trīs simti deviņdesmit divi tūkstoši seši simti trīsdesmit seši *euro* un 62 centi) apmērā ar izņemšanu vidējā termiņā 2024. -2025.gadā uz 20 (divdesmit) gadiem par valsts kases noteikto procentu likmi ar aizņēmuma pamatsummas atlikto maksājumu uz 2 (diviem) gadiem investīciju projekta “Skolas ielas (posmā no Pirts ielas līdz Jaunogres prospektam), Ogrē pārbūve uzņēmējdarbības veicināšanai” realizācijai.
4. Noteikt, ka aizņēmuma atmaksa tiek garantēta no Ogres novada pašvaldības pamatbudžeta līdzekļiem.
5. UzdotOgres novada pašvaldības Centrālās administrācijas Attīstības un plānošanas nodaļai iesniegt Projekta iesniegumu Kohēzijas politikas fondu vadības informācijas sistēmā.
6. UzdotOgres novada pašvaldības Centrālās administrācijas Budžeta nodaļai sagatavot un iesniegt nepieciešamos dokumentus Finanšu ministrijas Pašvaldību aizņēmumu un galvojumu kontroles un pārraudzības padomei akcepta saņemšanai.
7. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)